ΚΑΝΟΝΙΣΜΟΣ (ΕΚ) αριθ. 999/96 ΤΗΣ ΕΠΙΤΡΟΠΗΣ της 4ης Ιουνίου 1996 για τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής σχετικά με τα καθεστώτα επιδοτήσεων που προβλέπονται στον τομέα του βοείου κρέατος όσον αφορά την εφαρμογή πριμοδότησης της μεταποίησης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 894/96 (2), και ιδίως το άρθρο 4i παράγραφος 4, Εκτιμώντας: ότι η εφαρμογή της πριμοδότησης μεταποίησης που καθιερώθηκε από το άρθρο 4i του κανονισμού (ΕΟΚ) αριθ. 805/68, η οποία έγινε στο πλαίσιο του κανονισμού (ΕΟΚ) αριθ. 3886/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1850/95 (4), μπορεί να οδηγήσει σε άνιση μεταχείριση όσον αφορά τις εφαρμοζόμενες κυρώσεις όταν ο αριθμός των ζητουμένων ζώων δεν αντιστοιχεί στον αριθμό των επιλεξίμων ζώων που παρουσιάζονται στη μεταποίηση 7 ότι πρέπει, συνεπώς, να τροποποιηθεί το άρθρο 49 του κανονισμού (ΕΟΚ) αριθ. 3886/92 7 ότι, για να μην υπάρξουν οικονομικές επιπτώσεις για τους συγκεκριμένους επιχειρηματίες, πρέπει να εφαρμοσθεί το μέτρο από την πραγματική εφαρμογή της πριμοδότησης της μεταποίησης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 49 παράγραφος 3 του κανονισμού (ΕΟΚ) αριθ. 3886/92 αντικαθίσταται από το ακόλουθο κείμενο: «3. Όταν διαπιστώνεται ότι τα ζώα που παρουσιάζονται στη μεταποίηση δεν αντιστοιχούν με εκείνα που αναφέρονται στην παράγραφο 1, η πριμοδότηση χορηγείται για τον αριθμό των παρουσιαζομένων ζώων τα οποία είναι επιλέξιμα, μειωμένο κατά τον αριθμό των παρουσιαζομένων ζώων τα οποία δεν είναι επιλέξιμα.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 20 Απριλίου 1996. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 4 Ιουνίου 1996.

[Source: multi_eurlex | Tokens: 2049]